MAT – Pisno seštevanje in odštevanje

Uro bomo imeli preko ZOOM-a ob 8.20.

**SLJ: Preveri svoje znanje**

Danes boš reševal naloge za PREVERJANJE ZNANJA v DZ. Natančno preberi navodila, piši čitljivo in upoštevaj pravopisna pravila. Ne pozabi na velike začetnice in končna ločila.

Za lažje razumevanje besedil je v slovarčku spodaj razlaga nekaterih besed.

SLOVARČEK:

**preventivno – preprečitveno, zaščiteno** (Primer: Preventivno so zaprli smučišče, da ne bi prišlo do nesreče. Preventivno sem se cepila, da ne bi zbolela.)

**pozicija – položaj** (Beseda ima več pomenov. Primer: Preden sem začela smučati, sem se postavila v polsedečo pozicijo.)

**razledenitev – očistiti poledenitev, »raztopiti« led na neki površini** (Primer: Preden smo odšli ven, smo razledenili vhod pred hišo.)

**Sedaj pa reši naslednje:**

Str. 85 – reši 1. nalogo in preberi besedilo pri 2. nalogi.

Str. 86 – reši 1., 2., 3. in 4. nalogo, pri reševanju 5. naloge si lahko pomagaš s slovarčkom zgoraj, lahko pa tudi pogledaš na spletno stran Fran.si.

Str. 87 – reši 6. nalogo (napiši 5 vprašanj glede na prebrano besedilo). Ostalih nalog na tej strani ne rešiš.

**NIT – Iz majhnega zraste veliko**

* Za uvod si poglej posnetek na tej povezavi:

<https://www.youtube.com/watch?v=6Wv98xRvJ6c>

* Preberi snov v učbeniku str. 92, 93 in 94.
* V zvezek napiši naslov Iz majhnega zraste veliko - razvoj živih bitij in prepiši besedilo v spodnjem okvirčku.

Za vsa živa bitja je značilen **razvoj.** Razvoj se po navadi začne z **oplojeno** **celico. Rojstvo** je del razvoja . Vsa živa bitja **rastejo**. Del razvoja je tudi **staranje.** Tudi **smrt** je del življenja. Živa bitja se spreminjajo vse življenje.